**Požiarna bezpečnosť garáží**

Vážení občania!

     Pokračujeme v našej sérii článkov o požiarnej prevencii ďalšou typickou oblasťou, ktorá sa pri analýze požiarovosti objavuje medzi príčinami požiarov a výbuchov i následnými škodami na zdraví a majetku – požiarnou bezpečnosťou garáží.

     Rozvojom vzniku podnikatel'skej sféry a ďalším rozvojom motorizmu predstavujú garáže potencionálne nebezpečie poškodenia zdravia i majetku občanov.
     Garáž musí už pri výstavbe spĺňať požadované požiarno - bezpečnostné normy, ktoré sa v priebehu používania nesmú zmeniť. Z praxe požiarnych kontrol, ale i analýzy požiarov garáží sa ukázalo, že majitelia garáží si tento priestor zamieňajú za sklad tovaru, nepotrebného materiálu, alebo autodielňu. Za nebezpečné porušenie požiarno - bezpečnostných zásad je považované najmä nesprávne uloženie a manipulácia s pohonnými hmotami. Neprípustné je i lakovanie a zváranie v tomto pomerne malom uzavretom priestore nielen z hl'adiska požiaru a výbuchu, ale i vytvorenia toxického prostredia, ktoré spolu s chodom motora býva príčinou viacerých tragických úmrtí. Hrozbou je i používanie odevov z umelých vlákien, ktoré môžu spôsobiť výboj statickej energie a pri výbuchu a požiari znásobujú u postihnutého rozsah a úroveň popálenín.
     Požiar môžu spôsobiť i nesprávne uskladnené rôznymi chemikáliami, riedidlami a farbami nasiaknuté handry z dôvodu ich samovznietenia.

     Garáže vzhl'adom na to, že prevažne bývajú súčasťou domu, resp. majú radový charakter, pre ich požiarne zaťaženie predstavujú akútne ohrozenie viacerých objektov. Intenzita vzniknutého požiaru si vyžaduje rýchly, kvalifikovaný, ale ekonomicky náročný zásah hasičov.
     Každý majitel' garáže a motorista má vedieť, aké náradie a pomôcky možno v garáži uskladniť. Nezabúdajte tiež na povinné umiestnenie vhodného funkčného hasiaceho prístroja. Pri nákupe vhodného hasiaceho prístroja sa presvečte, či má označenie CE **(CE označenie je potvrdením toho, že výrobok je v súlade s príslušnými základnými požiadavkami európskych technických predpisov). Necerifikované hasiace prístroje nie sú zárukou funkčnosti.**

Vážení občania!

 Sme presvedčení, že tieto naše rady, využijete k bezpečnej prevádzke Vašich garáží a motorových vozidiel a tešíme sa s Vami na ďalšie obdobie bez zbytočných strát na Vašom zdraví a majetku!